
Κανονισμός λειτουργίας για τη διαδικασία πρόσληψης 
του προσωπικού του Συνηγόρου του Πολίτη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των παρ. 1 και 9 του άρθρου 5 του Ν. 2477/1997 «Συ¬ 
νήγορος του Πολίτη και Σώμα Επιθεωρητών - Ελεγκτών 
Δημόσιας Διοίκησης» (ΦΕΚ 59 Α). 

β) Τις διατάξεις του άρθρου 29 Ατού Ν. 1558/85 όπως 
προστέθηκε με το άρθρο 27 του Ν. 2081/1992. 


2. Τη σύμφωνη γνώμη του Συνηγόρου του Πολίτη της 
31.8.98. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

4. Την 514/1998 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

1. Η πλήρωση των θέσεων του ειδικού επιστημονικού 
προσωπικού της παρ. 1 του άρθρου 5 του Ν. 2477/97, του 
βοηθητικού επιστημονικού προσωπικού της παρ. 4 του άρ¬ 
θρου 8 του Ν. 2623/1998 με πρόσληψη ή απόσπαση υπαλ¬ 
λήλων, καθώς και η απόσπαση των υπαλλήλων της παρ. 2 
του άρθρου 5 του Ν. 2477/1997 γίνεται ύστερα από δημό¬ 
σια πρόσκληση του Συνηγόρου του Πολίτη (ΣτΠ) για υπο¬ 
βολή υποψηφιότητας. 

2. Η δημόσια πρόσκληση δημοσιεύεται σε δύο τουλάχι¬ 
στον ημερήσιες εφημερίδες της Πρωτεύουσας. Στη δημό¬ 
σια πρόσκληση αναφέρονται α) οι θέσεις που πρόκειται να 
πληρωθούν ή προκειμένου για τους υπαλλήλους της παρ. 
2 του άρθρου 5 του Ν. 2477/97 ο αριθμός των αποσπωμέ- 
νων β) τα απαιτούμενα ειδικά προσόντα για την πρόσληψη 
ή απόσπαση, γ) τα γενικά προσόντα προκειμένου για πλή¬ 
ρωση θέσεων με πρόσληψη δ) η προθεσμία μέσα στην ο¬ 
ποία οι υποψήφιοι πρέπει να υποβάλλουν την αίτηση ε) τα 
τυχόν δικαιολογητικά ή άλλα στοιχεία που συνυποβάλλο¬ 
νται με την αίτηση ζ) τοντόπο καιτοντρόπο με τον οποίο υ¬ 
ποβάλλεται η αίτηση. 

Άρθρο 2 

1. Η άριστη γνώση των ξένων γλωσσών αποδεικνύεται: 

α) για την Αγγλική γλώσσα με Πτυχίο ΡΡΙΟΡΙΟΙΕΝΟΥτων 
Πανεπιστημίων ΜΙΟΗΙΟΑΝ ή ΟΑΜΒΗΙϋΟΕ. 

β) για τη Γαλλική γλώσσα με πτυχίο ΩΙΡΙΟΜΕ Ώ’ 
ΕΤϋϋΕ3 5ϋΡΕΒΙΕϋΒΕ3 III ή ϋΙΡΙΟΜΕ ΕΤϋϋΕδ ΡΒΑΝ- 
ΟΑΙ3Ε5 2 θγπθ ΟΕΟΒΕ ή ϋΙΡΙΟΜΕ ΑΡΡΒΟΡΟΝϋΙ ΌΕ 
ΙΑΝΟϋΕ ΡΒΑΝΟΑΙ3Ε (ϋΑΙΡ) του Γαλλικού Ινστιτούτου. 

γ) για τη Γερμανική γλώσσα με πτυχίο 6Β035Ε5 
ϋΕϋΤ30ΗΕ3 3ΡΒΑΟΗΟΙΡΙΟΜτου Ινστιτούτου Γκαίτε. 

δ) για την Ιταλλική γλώσσα με πτυχίο ϋΙΡΙΟΜΑ ϋ! Ι_ΙΝ- 
ΘϋΑ Ε ΟϋΕΤϋΒΑ ΙΤΑϋΑΝΑ - 00Β30 δυΡΕΒΙΟΒΕτου Ιτα¬ 
λικού Ινστιτούτου. 

ε) για την Ισπανική γλώσσα με πτυχίο 51ΙΡΕΒ10Β του Ιν¬ 
στιτούτου Θερβάντες. 

στ) για τις λοιπές ξένες γλώσσες ανάλογου επιπέδου τίτ¬ 
λο σπουδών. 

Η άριστη γνώση ξένης γλώσσας αποδεικνύεται επίσης 
και με τους εξής τρόπους: 

α) Με πτυχίο ή δίπλωμα ξενόγλωσσου τμήματος ή σχο¬ 
λής ΑΕΙ της ημεδαπής ή ισότιμο της αλλοδαπής ή 

β) Με οποιοδήποτε πτυχίο ΑΕΙ ή μεταπτυχιακό τίτλο 
σπουδών ΑΕΙ της αλλοδαπής διάρκειας ενός (1) τουλάχι¬ 
στον ακαδημαϊκού έτους ή 

γ) Με απολυτήριο σχολείου δευτεροβάθμιας εκπαίδευ¬ 
σης (ΔΕ) της αλλοδαπής ή αντίστοιχο ξενόγλωσσου σχο¬ 
λείου της ημεδαπής ή 

δ) Με πιστοποιητικό διδακτικού έργου σε ΑΕΙ της αλλο¬ 
δαπής διάρκειας ενός (1) τουλάχιστον ακαδημαϊκού έτους. 

Δεν απαιτείται η απόδειξη της γνώσης της ξένης γλώσ¬ 
σας εάν οι επικαλούμενοι τίτλοι σπουδών έχουν αποκτηθεί 
στο εξωτερικό, όπου τα μαθήματα διδάσκονται στην ίδια 
γλώσσα. 

Επίσης δεν απαιτείται απόδειξη της γνώσης της ξένης 
γλώσσας για υπαλλήλους του δημοσίου που ανήκουν σε 
κλάδους προσωπικού στα τυπικά προσόντατων οποίωνπε- 
ριλαμβάνεται η άριστη γνώση ξένης γλώσσας, καθώς και 
για υπαλλήλους απόφοιτους της Εθνικής Σχολής Δημό¬ 
σιας Διοίκησης. 

2. Η πολύ καλή γνώση των ξένων γλωσσών αποδεικνύε- 
ται: 

α) για την αγγλική γλώσσα με πτυχίο ΡΙΒ5Τ ΟΕΒΤΙΡΙ- 
ΟΑΤΕ ΙΝ ΕΝΟ!_15Η (1_0\Λ/ΕΒ) του Πανεπιστημίου ΟΑΜ- 
ΒΒΙϋΟΕ ή Τ.Ο.Ε.Ρ.Ε. 550 μονάδων του ίδου Πανεπιστημί¬ 
ου. 

β) για τη γαλλική γλώσσα ΟΙΡίΟΜΕ ϋ' ΕΤϋϋΕδ ΕΝ 
ΙΑΝΟϋΕ ΡΒΑΝΟΑΙ5Ε (ΟΕΙ_Ρ) ή ϋΙΡίΟΜΕ ϋ’ ΕΤϋϋΕδ 
δϋΡΕΒΙΕϋΒΕδ II του Γαλλικού Ινστιτούτου. 

γ) για τη γερμανική γλώσσα με πτυχίο ΚΙΕΙΝΕ5 
ϋΕυΤδΟΗΕδ δΡΒΑΟΗϋΙΡΙΟΜτου Ινστιτούτου Γκαίτε. 

δ) για τις λοιπές ξένες γλώσσες με αναλόγου επιπέδου 
τίτλο σπουδών. 

3. Η καλή γνώση της χρήσης Η/Υ αποδεικνύεται με τίτ¬ 
λο αντίστοιχων σπουδών ΑΕΙ, ή με πιστοποιητικά ή άλλες 
βεβαιώσεις παρακολούθησης σεμιναρίων, επιμορφωτι¬ 
κών προγραμμάτων κ.λπ. ή εμπειρία. Για τους υπαλλή¬ 
λους του δημοσίου, κλάδου ή ειδικότητας ΠΕ Πληροφο¬ 
ρικής δεν απαιτείται απόδειξη. Πάντως η Επιτροπή του 
άρθρου 5 παρ. 1 του Ν. 2477/1997 (Επιτροπή) μπορεί να 
ζητήσει να υποβληθούν σε πρακτική δοκιμασία για από¬ 
δειξη της καλής χρήσης Η/Υ οι υποψήφιοι που έχουν προ- 
επιλεγεί και δεν έχουν τίτλους ΑΕΙ αντίστοιχων σπουδών. 

Άρθρο 3 

1. Η προεπιλογή για τις θέσεις των παρ. 1 του άρθρου 5 
του Ν. 2477/1977, της παρ. 4 του άρθρου 8 του Ν. 
2623/1998 καθώς και των υπαλλήλων που θα αποσπα- 
σθούν στην Αρχή σύμφωνα με τις διατάξεις τηςπαρ.2του 
άρθρου 5 του Ν. 2477/1997, γίνεται από το ΣτΠ, επικου- 
ρούμενο από τους βοηθούς - συνηγόρους και από γραμ¬ 
ματέα οριζόμενο από τον ίδιο. Ο γραμματέας είναι υπάλ¬ 
ληλος της Αρχής. Κατά την πρώτη εφαρμογή του παρό¬ 
ντος γραμματέας μπορεί να οριστεί υπάλληλος του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

2. Η προεπιλογή αποβλέπει στον αποκλεισμό από την 


τελική διαδικασία επιλογής των υποψηφίων που υποβάλ¬ 
λουν αιτήσεις προφανώς απαράδεκτες, εκπρόθεσμες ή 
αόριστες που στερούνται σύμφωνα με το βιογραφικό ση¬ 
μείωμά τους τη συνδρομή των, κατά το νόμο, τον παρόντα 
κανονισμό και τη δημόσια πρόσκληση, προσόντων ή οι ο¬ 
ποίοι αποδεικνύουν τη συνδρομή τυπικών και ουσιαστι¬ 
κών προσόντων που δεν σχετίζονται με τα καθήκοντα τα 
οποία πρόκειται να ασκήσουν (άρθρο3 Ν. 2477/1997). 

Ο ΣτΠ μπορεί να ζητήσει με κάθε πρόσφορο τρόπο, α¬ 
πό υποψηφίους διευκρινίσεις εφόσον δεν καθίσταται σα¬ 
φής ή βεβαία απότο βιογραφικό σημείωμα που υπέβαλαν 
η συνδρομή στο πρόσωπό τους των, κατά την παρούσα 
παράγραφο, προσόντων. 

3. Δεν γίνονται δεκτοί στην τελική διαδικασία επιλογής 
υποψήφιοι των οποίων οι σπουδές ή η επιστημονική εξει- 
δίκευση ή η επαγγελματική εμπειρία δεν είναι συναφείς 
προς τα καθήκοντα των προς πλήρωση θέσεων (άρθρο 3 
Ν. 2477/1997). Προς τούτο ο ΣτΠ συνεκτιμάτο αντικείμε¬ 
νο των βασικών και τυχόν μεταπτυχιακών σπουδών και τίτ¬ 
λων και την τυχόν εμπειρία ή έλλειψή της. Η εκτίμηση γί¬ 
νεται αναλόγως προς το επίπεδο των προς πλήρωση θέ¬ 
σεων. 

4. Για την κατά τα ανωτέρω προεπιλογή συντάσσεται 
πρακτικό, στο οποίο αναφέρονται κατά κατηγορίες οι υ¬ 
ποψήφιοι που υπέβαλαν προφανώς απαράδεκτες, εκ¬ 
πρόθεσμες ή αόριστες αιτήσεις, οι υποψήφιοι που στε¬ 
ρούνται τα ειδικά προσόντα, οι υποψήφιοι, τα προσόντα 
των οποίων δεν σχετίζονται με τα προσόντα που πρόκει¬ 
ται να ασκήσουν καθώς και οι υποψήφιοι που γίνονται δε¬ 
κτοί στο τελικό στάδιο επιλογής. Ο ΣτΠ μπορεί να διαλά- 
βει σε ειδικές περιπτώσεις συνοπτικά έκθεση του συγκε¬ 
κριμένου λόγου για τον οποίο αποκλείεται υποψήφιος. 

Άρθρο 4 

1. Η κατά το άρθρο 5 παρ. 1 του Ν. 2477/97 Επιτροπή, ε- 
πικουρούμενη στο έργο της και από γραμματέα οριζόμε¬ 
νο με τον αναπληρωτή του από το ΣτΠ με ανάλογη εφαρ¬ 
μογή της παρ. 1 του άρθρου 3 του παρόντος, προβαίνει 
αρχικώς στον έλεγχο και αξιολόγηση του φακέλου των υ¬ 
ποψηφίων, οι οποίοι έγιναν δεκτοί στο τελικό στάδιο επι¬ 
λογής. 

2. Η Επιτροπή καλείτους υποψηφίους σε συνέντευξη με 
ατομική ειδοποίηση, που γίνεται με κάθε πρόσφορο τρό¬ 
πο (τηλεφωνικά, ταχυδρομικά, με τηλεομοιοτυπία) του¬ 
λάχιστον δύο (2) ημέρες πριν από την ημερομηνία της συ¬ 
νέντευξης. Στο κατάστημα της Αρχής και στο Υπουργείο 
Εσωτερικών, Δημόσιας Διοίκησης και Αποκέντρωσης α- 
ναρτάται το πρόγραμμα των συνεντεύξεων. Η συνέντευ¬ 
ξη γίνεται ενώπιον όλων των μελών της Επιτροπής. Η τυ¬ 
χόν απουσία μέχρι δύο (2) μελών για οποιοδήποτε λόγο 
δεν κωλύει την πραγματοποίηση των συνεντεύξεων. Η 
συνέντευξη γίνεται δημόσια, η δε γνώμη της Επιτροπής 
για κάθε υποψήφιο καταχωρείται σε συνοπτικό πρακτικό, 
υπογραφόμενο από τον Πρόεδρο και το Γραμματέα. 

3. Μετά το πέρας των συνεντεύξεων η Επιτροπή συνέρ¬ 
χεται εκ νέου και προβαίνει στη σύνταξη πίνακα των επι¬ 
λεγόμενων υποψηφίων που αναρτάται στο κατάστημα 
της Αρχής και στο Υπουργείο Εσωτερικών, Δημόσιας Δι¬ 
οίκησης και Αποκέντρωσης. 

Η επιλογή γίνεται μετά από συνεκτίμηση των τυπικών 
και ουσιαστικώνπροσόντωντων υποψηφίων καιτης εν γέ- 
νει προσωπικότητάς τους. Κύριο κριτήριο για την επιλογή 

είναι η προσωπική εκτίμηση που σχηματίζουν τα μέλη της 
Επιτροπής για την ικανότητα και προσωπικότητα των υ¬ 
ποψηφίων και τη δυνατότητά τους να ανταποκριθούν στα 
καθήκοντα της θέσης τους. 

4. Οι επιλεγόμενοι κατά το παρόν άρθρο κατά περίπτω¬ 
ση προσλαμβάνονται με απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης ή απο- 
σπώνται με κοινή απόφαση του οικείου Υπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, σύμφωνα με το άρθρο 5 του ΙΜ. 2477/97 και το 
άρθρο 8 του Ν. 2623/1998 εφόσον προσκομίσουν: 

α. Φωτοαντίγραφο των δύο όψεων της αστυνομικής 
ταυτότητας ή ελλείψει ταυτότητας των κρίσιμων σελίδων 
του διαβατηρίου (δηλαδή αυτών όπου αναφέρονται ο α¬ 
ριθμός και τα στοιχεία ταυτότητας του κατόχου). Εάν από 
τα ανωτέρω δεν προκύπτει η ημερομηνία γεννήσεως προ¬ 
σκομίζεται και πιστοποιητικό γεννήσεως προκειμένου γι’ 
αυτούς που θα προσληφθούν. 

β. Φωτοαντίγραφο βασικού τίτλου σπουδών στο οποίο 
να αναγράφεται το έτος απόκτησης του τίτλου, φωτοα¬ 
ντίγραφο του διδακτορικού ή μεταπτυχιακού τίτλου 
σπουδών καθώς και φωτοαντίγραφο της προβλεπομένης 
δημοσίευσης σε επιστημονικό περιοδικό. 

Εάν ο τίτλος έχει αποκτηθεί στην αλλοδαπή απαιτείται 
εκτός από τον τίτλο και επίσημη μετάφραση αυτού και ε¬ 
πιπλέον πράξη αναγνώρισης από το ΔΙΚΑΤΣΑ για την ισο¬ 
τιμία. 

γ. Φωτοαντίγραφα των απαιτούμενών τίτλων σπουδών 
για την απόδειξη της άριστης γνώσης της γλώσσας. 

4. Τα οριζόμενα στη δημόσια πρόσκληση για την από¬ 
δειξη της απαιτούμενης εμπειρίας. 

5. Βεβαίωση του οικείου δικηγορικού συλλόγου για το 
συνολικό χρόνο άσκησηςτου δικηγορικού επαγγέλματος 
προκειμένου για τους δικηγόρους. 

6. Βεβαίωση της οικείας υπηρεσίας για το χρόνο υπη¬ 
ρεσίας με τίτλο ΑΕΙ, προκειμένου για τους υπαλλήλους 
της παρ. 2 του άρθρου 5 του Ν. 2477/97. 

Για τα ανωτέρω γίνεται ειδική μνεία στον πίνακα επιλε- 
γομένων της προηγούμενης παραγράφου 3. 

Στον Υπουργό Εσωτερικών, Δημόσιας Διοίκησης και Α¬ 
ποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 11 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΣΩΤΕΡΙΚΟΝ ΔΗΜ. Δ/ΣΗΣ & ΑΠΟΚΕΝΤΡΩΣΗΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Ίδρυση εργαστηρίων σε Τμήματα του Εθνικού Μετσόβιου 
Πολυτεχνείου και καθορισμός του εσωτερικού τους κα¬ 
νονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5του ν. 1268/1982 (Α' 


87) όπως η τελευταία αυτή διάταξη τροποποιήθηκε με το 
άρθρο 48 παρ. 2 του ν. 1404/1983 (Α' 173). 

β) Του άρθρου 22παρ. 3του ν. 2362/1995 (Α’ 247). 

γ) Του άρθρου 1 περιπτ. II του π. δ. 55/1996 (Α’ 48). 

δ) Του άρθρου 29Ατου ν. 1558/1985 (Α' 137) όπως αυτό 
προσετέθη με το άρθρο 27 του ν. 2081 /1992 (Α' 154) και α- 
ντικαταστάθηκε με την παρ. 2 α του άρθρου 1 του ν. 
2469/1997 (Α’ 38). 

ε) Της αριθ. 1107147/1239/006Α/4-10-1996 απόφασης 
του Πρωθυπουργού και του Υπουργού οικονομικών "Ανά¬ 
θεση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών" (Β’ 922). 

2. Τις γνώμες των Γ ενικών Συνελεύσεων των Τ μημάτων: 
α) Πολιτικών Μηχανικών (συνεδριάσεις 9-6-1994, 28-6- 
1994 και 23-6-1997), β) Αγρονόμων και Τοπογράφων Μη¬ 
χανικών (συνεδριάσεις 6-10-1994 και 3-7-1997) και γ) Μη¬ 
χανικών Μεταλλείων Μεταλλουργών (συνεδρίαση 19-6- 
1997) του Εθνικού Μετσόβιου Πολυτεχνείου 

3. Το γεγονός ότι από τις διατάξεις του παρόντος προκα- 
λείται ετησίως συνολική δαπάνη ύψους 6. 200. 000 δρχ. 
που θα βαρύνει τον προϋπολογισμό του Εθνικού Μετσόβι¬ 
ου Πολυτεχνείου (Κ. Α. Ε. 4121) χωρίς αύξηση της κρατικής 
επιχορήγησης. Γ ια το τρέχον οικονομικό έτος, η ανωτέρω 
δαπάνη ανέρχεται στο ύψος των 3. 100. 000 δρχ. και θα α- 
ντιμετωπισθεί από τις πιστώσεις που έχουν εγγράφει στον 
ανωτέρω προϋπολογισμό. 

4. Την αριθμ. 407 /1998 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται εργαστήρια σε Τμήματα του Εθνικού Μετσόβι¬ 
ου Πολυτεχνείου ως ακολούθως: 

1. Στο Τμήμα Πολιτικών Μηχανικών του Εθνικού Μετσό¬ 
βιου Πολυτεχνείου: 

α) Εργαστήριο Κυκλοφοριακής Τεχνικής το οποίο εξυπη¬ 
ρετεί ανάγκες στο γνωστικό αντικείμενο των θεμάτων που 
καλύπτουν την περιοχή της κυκλοφοριακής τεχνικής στα ο¬ 
ποία περιλαμβάνονται οι κυκλοφοριακές μετρήσεις και ανα¬ 
λύσεις των εξής ιδίως μεγεθών: Κυκλοφοριακών φόρτων, 
ταχυτήτων και χρόνου διαδρομής, καθυστερήσεων σε δια¬ 
σταυρώσεις, χαρακτηριστικών μαζικών συγκοινωνιών, χα¬ 
ρακτηριστικών πεζών, χαρακτηριστικών στάθμευσης, ατυ¬ 
χημάτων, ροής κορεσμού και στάθμης εξυπηρέτησης οδι¬ 
κών τμημάτων και κόμβων. Σκοπός των μετρήσεων και 
αναλύσεων αυτών είναι η συμβολή στη βελτίωση των κυκλο- 
φοριακών συνθηκών στα αστικά, προαστικά και υπεραστικά 
οδικά συστήματα από άποψη: ασφάλειας, εξοικονόμησης 
χρόνου, εξοικονόμησης ενέργειας, άνεσης, μείωσηςτωνπε- 
ριβαλλοντικών επιπτώσεων και οικονομίας, και 

β) Εργαστήριο Υδρολογίας και Αξιοποίησης Υδατικών 
Πόρων το οποίο εξυπηρετεί ανάγκες στο γνωστικό αντικεί¬ 
μενο των θεμάτων που καλύπτουν την επιστημονική περιο¬ 
χή της Τεχνικής Υδρολογίας σε όλους τους κλάδους της 
καθώς και της διαχείρισης υδατικών πόρων και συστημά¬ 
των υδραυλικών έργων (αποχετεύσεις, αρδευτικά και απο¬ 
στραγγιστικά έργα) και της εφαρμογής κατάλληλων δια¬ 
χειριστικών μέτρων. 

2. Στο τμήμα Αγρονόμων και τοπογράφων Μηχανικών 
Εργαστήριο Συγκοινωνιακής τεχνικής το οποίο εξυπηρετεί 
ανάγκες στο γνωστικό αντικείμενο του γεωμετρικού σχε- 

διασμού, της ασφάλειας και των λειτουργικών χαρακτηρι¬ 
στικών των οδικών, σιδηροδρομικών και λιμενικών έργων 
και αεροδρομίων, ιδίως δε με τη μέτρηση, καταγραφή, α¬ 
νάλυση των παραμέτρων σχεδιασμού και λειτουργίας των 
συγκοινωνιακών έργων. 

3. Στο Τμήμα Μηχανικών Μεταλλείων - Μεταλλουργών 
Εργαστήριο Επιστήμης και Τεχνολογίας Προστασίας του 
Περιβάλλοντος στη Μεταλλουργία και Τεχνολογία Υλικών 
το οποίο εξυπηρετεί ανάγκες στο γνωστικό αντικείμενο της 
τεχνολογίας και επεξεργασίας στερεών, υγρών και αέριων 
αποβλήτων, μετρήσεων συγκεντρώσεων και μεταφοράς α¬ 
πό τις πηγές, εκπομπών ρύπων στο περιβάλλον, εφαρμο¬ 
γών βιοτεχνολογίας στην προστασία του περιβάλλοντος 
και χαρακτηρισμού και ανάπτυξης τεχνολογίας επεξεργα¬ 
σίας τοξικών αποβλήτων. 

Άρθρο 2 
Αποστολή 

Κάθε εργαστήριο έχει ως αποστολή: 

α)Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του οικείου Τμή¬ 
ματος καθώς και άλλων Τμημάτων του Ιδρύματος, στα α¬ 
ντικείμενα με τα οποία ασχολείται, όπως αυτά προσδιορί¬ 
ζονται στο άρθρο (1) του παρόντος διατάγματος. 

β)Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ)Την συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημεδα¬ 
πής ή της αλλοδαπής. 

δ)Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

ε)Την παροχή υπηρεσιών κατά τα προβλεπόμενα στο π. 
δ. 159/1984 (Ά 53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού Δ. Ε. Π. του οι¬ 
κείου Τμήματος που η ειδικότητά τους έχει άμεση συνά¬ 
φεια με τα αντικείμενα που καλύπτει το εργαστήριο, από 
μέλη του Ειδικού Διοικητικού-Τεχνικού Προσωπικού (Ε. Δ. 
Τ. Π.) καθώς και από μέλη του λοιπού προσωπικού που το¬ 
ποθετείται σ' αυτό. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από διευθυντή που είναι 
μέλος του Διδακτικού Ερευνητικού Προσωπικού (Δ. Ε. Π.) 
και ορίζεται με τη διαδικασία του άρθρου 28 παρ. 22 του ν. 
2083/1992 (Α' 159). 

2. Ο διευθυντής έχει τις αρμοδιότητες που ορίζονται στο 
άρθρο 7 του ν. 1268/82 και επί πλέον: συντονίζει το διδα¬ 
κτικό (προπτυχιακό-μεταπτυχιακό) και ερευνητικό έργο 
του εργαστηρίου, καταρτίζει και υποβάλλει αρμοδίωςτο ε¬ 
τήσιο πρόγραμμα λειτουργίας του εργαστηρίου και μερι¬ 
μνά για την εφαρμογή του, μεριμνά για την κατανομή των 
χώρωντου εργαστηρίου, τη στελέχωσήτου με το αναγκαίο 
προσωπικό, την οικονομική διαχείριση τωνπόρωντου υπο¬ 
βάλλει τον ετήσιο απολογισμό των δραστηριοτήτων του, 
εισηγείται στη Γενική Συνέλευση του οικείου Τμήματος 
τους υπεύθυνους αναλωσίμων υλικών και του κινητού εξο¬ 
πλισμού και υπογράφει κάθε έγγραφο και γενικά είναι υ¬ 
πεύθυνος για την ομαλή λειτουργία του. 


Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Ιδρύματος. 
Το ωράριο εργασίας του προσωπικού είναι αυτό το οποίο 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 5 παρ. 3δ του ν. 2083/1992. 

2.0 διευθυντής ενημερώνεται πριν από τη διεξαγωγή κά¬ 
θε εργασίας που γίνεται στο εργαστήριο, στα πλαίσια ε¬ 
ρευνητικού προγράμματος ή άλλου έργου, που έχει απο- 
φασισθεί από το τμήμα, και καθορίζει μέσα στα πλαίσια της 
αποστολής του εργαστηρίου την προτεραιότητα στη χρη¬ 
σιμοποίηση οργάνων και χώρων σε περίπτωση που δεν υ¬ 
πάρχει σχετική απόφαση. 

3. Ο διευθυντής έχει την ευθύνη για την εν γένει λειτουρ¬ 
γία του εργαστηρίου, τη χρησιμοποίηση οργάνων και υλι¬ 
κών που ανήκουν σ’ αυτό την παραμονή των εργαζομένων 
(προσωπικού, φοιτητών, επισκεπτών), στους χώρους όπου 
τηρούνται ειδικοί κανόνες ασφαλείας που αποσκοπούν 
στην προφύλαξη της υγείας και αρτιμέλειας των εργαζο¬ 
μένων καθώς και στην προστασία των οργάνων και εγκα- 
ταστάσεώντου από βλάβες. 

4. Η χρησιμοποίηση ειδικών οργάνωντου εργαστηρίου ε¬ 
πιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του διευθυντή είναι δυνατή η πρόσληψη 
επιστημόνων σε τομείς σχετικούς με τις διδακτικές και ε¬ 
ρευνητικές δραστηριότητες του εργαστηρίου σύμφωνα με 
την κείμενη νομοθεσία. 

6. Σε κάθε εργαστήριο έχουν δικαίωμα εκτέλεσης πειραμα¬ 
τικών εργασιώντα μέλη Δ. Ε. Π. του εργαστηρίου αποκλειστι¬ 
κά ή σε συνεργασία με άλλα μέλη Δ. Ε. Π. του οικείου Τμήμα¬ 
τος ή άλλους ερευνητές, εφόσοντο αντικείμενο της έρευνας 
είναι σχετικό με τις δραστηριότητες τόυ εργαστηρίου. Γιατην 
εκτέλεση πειραματικής εργασίας, από ερευνητές, οι οποίοι 
δεν είναι μέλη του εργαστηρίου, χορηγείται άδεια ύστερα α¬ 
πό σχετική αίτηση, στην οποία αναφέρονται: ο σκοπός της ερ¬ 
γασίας, το χρονοδιάγραμμά της, η χρησιμοποίηση ή μη ορ¬ 
γάνων τα οποία διαθέτει το εργαστήριο, οι διατάξεις οι οποί¬ 
ες διέπουν την εκτέλεση αυτής της πειραματικής εργασίας 
και ο προϋπολογισμός της δαπάνης που απαιτείται. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ . Την παροχή υπηρεσιών σύμφωνα με το άρθρο 3 παρ. 
3 του π. δ. 159/1984. 

δ. Τις πιστώσεις που διατίθενται στο οικείο Τμήμα με τη 
διαδικασία του άρθρου 4 παρ. ε του ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Εθνικό Μετσόβιο Πολυτεχνείο αντίστοι¬ 
χα, για τους σκοπούς κάθε εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαοτηρίου τηρούνται τα ακό¬ 
λουθα βιβλία και οτοιχεία: 

- Πρωτόκολλο εισερχόμενης-εξερχόμενης αλληλογρα¬ 
φίας, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών και ορ¬ 
γάνων, 

- Αρχείο ερευνητικών προγραμμάτων και 
-Βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 

Χώρος εγκατάστασης 

Χώροι κάθε εργαστηρίου είναι οι χώροι που παραχωρού- 
νται για τη διεξαγωγή του έργου του από το Ίδρυμα και ειδι¬ 
κότερα οι χώροι των ειδικών εγκαταστάσεων μετά όργανα και 
το λοιπό τεχνικό εξοπλισμό για τη διενέργεια της έρευνας και 
των εργαστηριακών ασκήσεων. Στο χώρο εγκατάστασης υ¬ 
πάρχει πινακίδα με τον τίτλο του εργαστηρίου. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 4 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝIΚ. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝΗΣ 

-φ- 

ΑΠΟΦΑΣΕΙΣ 

(3) 

Έγκριση ίδρυσης Γραφείου Αντιπροσωπείας της Ευρω¬ 
παϊκής Λαϊκής Τράπεζας στη Νέα Υόρκη (ΗΠΑ). 

(Συνεδρίαση 6/31.7.98, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Το από 15.7.98 (ΑΠ 19390) έγγραφο της Ευρωπαϊκής 
Λαϊκής Τράπεζας, 

β) το άρθρο 12 παράγρ. 1, του Ν. 2076/92 περί εγκατά¬ 
στασης Ελληνικών Πισπωτικών Ιδρυμάτων σε τρίτες χώρες, 
γ) την από 16.7.98 (ΑΠ 19403) σχετική εισήγηση της Δι¬ 
εύθυνσης της Γενικής Επιθεώρησης Τραπεζών της Τράπε¬ 
ζας της Ελλάδος, αποφάσισε: 

Να εγκρίνει την ίδρυση από την Ευρωπαϊκή Λαϊκή Τράπε- 
ζα Γ ραφείου Αντιπροσωπείας στη Νέα Υόρκη των ΗΠΑ με 
τους ακόλουθους όρους και προϋποθέσεις: 

α) Το Γ ραφείο Αντιπροσωπείας δεν επιτρέπεται να ασκεί 
τραπεζικές εργασίες οποιοσδήποτε μορφής. 

β) Η Ευρωπαϊκή Λαϊκή Τράπεζα θα κοινοποιήσει στην 
Τράπεζα της Ελλάδος την έγκριση των εποπτικών αρχών 
των ΗΠΑ για τη λειτουργία του Γ ραφείου Αντιπροσωπείας. 

γ) Μέσα σε δεκαπέντε (15) ημέρες από την έναρξη λει¬ 
τουργίας του ανωτέρω Γ ραφείου, η Ευρωπαϊκή Λαϊκή Τρά¬ 
πεζα θα την αναγγείλει στην Τράπεζα της Ελλάδος (Δ/νση 


Νομισματικής Πολιτικής και Τραπεζικών Εργασιών) προσ¬ 
διορίζοντας την ακριβή ταχυδρομική διεύθυνση του τόπου 
εγκατάστασής του, καθώς και την ταυτότητα των προσώ- 
πωνπου θα είναι υπαύθυνα για τη λειτουργία του. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 9 Σεπτεμβρίου 1998 
Ο Γραμματέας 
Σ. ΠΑΠΑΔΟΠΟΥΛΟΣ 
-♦- 

(4) 

Εφαρμογή στα χρηματοδοτικά ανοίγματατ των συνεταιρι¬ 
στικών τραπεζών διατάξεων της ΠΔ/ΤΕ 2246/16.9.93, ό¬ 
πως ισχύει, σχετικά με τον έλεγχο των μεγάλων χρημα¬ 
τοδοτικών ανοιγμάτων των πιστωτικών ιδρυ μάτων. 

(Συνεδρίαση 7/7.8.98, θέμα 44) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Το άρθρο 18 παράγρ. Ια του Ν. 2076/92, 

β) το Κεφ. Α, παράγρ. 3ατητς ΠΔ/ΤΕ 2258/2.11.93, όπως 
ισχύει, σχετικά με το ανώτατο όριο των πάσης φύσεως πι¬ 
στωτικών διευκολύνσεων και συμμετοχών των συνεταιρι¬ 
στικών τραπεζών προς τον ίδιο συνεταίρο. 

γ) την ΠΔ/ΤΕ 2246/16.9.93 όπως ισχύει και ειδικότερα τις 
διατάξεις (ΐ) του Κεφ. Γ, παράγρ. Ια και Κεφ. Δ, π αράγρ. 3 
που αφορά το συνολικό όριο των μεγάλων χρηματοδοτι¬ 
κών ανοιγμάτων, (ϋ) του Κεφ. Β, παράγρ. 10, που αφορά 
στην έννοια της ομάδας συνδεδεμένων πελατών, (ϋΐ) του 
Κεφ. Δ παράγρ. 1 και 2 που αφορούν στα κατά περίπτωση 
ανώτατα όρια των μεγάλων χρηματοδοτικών ανοιγμάτων 
και (ίν) του Κεφ. Ε, παράγρ. IV, εδάφ. 1 περί παροχής υπη¬ 
ρεσιών υηάθΓννπίίης), 

δ) τη σκοπιμότητα αύξησης των ανωτάτων ορίων των με¬ 
γάλων χρηματοδοτικών ανοιγμάτων των συνεταιριστικών 
τραπεζών και αντίστοιχης εφαρμογής των διατάξεων της 
ΠΔ/ΤΕ 2246/93, όπως ισχύει, αποφάσισε: 

Να τροποποιήσει την παράγρ. 3α, του Κεφ. Α της ΠΔ/ΤΕ 
2258/2.11.93, όπως ισχύει και να καθορίσει τα εξής: 

1. Με εξαίρεση τις διατάξεις του Κεφ. Γ, παράγρ. 1 β, του 
Κεφ. Δ, παράγρ. 1 και 2 και του Κεφ. Ε παράγρ. IV εδάφ. 1, 
οι διατάξεις της ΠΔ/ΤΕ 2246/16.9.93, όπως ισχύει, εφαρ¬ 
μόζονται στα χρηματοδοτικά ανοίγματα των συνεταιριστι¬ 
κών τραπεζών προς τον ίδιο συνεταίρο ή προς ομάδα συν¬ 
δεδεμένων πελατών. 

2. Αυξάνεται από 5% σε 15% των ιδίων κεφαλαίων τους το 
ανώτατο όριο του συνολικού χρηματοδοτικού ανοίγματος 
των συνεταιριστικών τραπεζών προς τον ίδιο συνεταίρο ή 
προς κάθε ομάδα συνδεδεμένων πελατών. 

Διευκρινίζεται ότι για το άθροισμα των μεγάλων χρηματο¬ 
δοτικών ανοιγμάτων εφαρμόζεται η διάταξη του Κεφ. Γ πα¬ 
ράγρ. Ια σε συνδυασμό μετη διάταξη του Κεφ. Δ παράγρ. 3. 

3. Οι συνεταιριστικές τράπεζες οι οποίες κατά την έναρ¬ 
ξη εφαρμογής της παρούσας απόφασης έχουν χρηματο¬ 
δοτικά ανοίγματα που τυχόν υπερβαίνουν τα πιο πάνω α¬ 
νώτατα όρια (προςτον ίδιο συνεταίρο ή ομάδα συνδεδεμέ- 

νων πελατών) οφείλουν να συμμορφωθούν προς τις σχετι¬ 
κές διατάξεις το αργότερο μέχρι 31.3.1999. 

Οι λοιπές διατάξεις της ΠΔ/ΤΕ 2258/93, όπως ισχύουν, 
παραμένουν αμετάβλητες. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 9 Σεπτεμβρίου 1998 
Ο Γραμματέας 
Σ. ΠΑΠΑΔΟΠΟΥΛΟΣ 
-♦- 

(5) 

Έγκριση ίδρυσης Γραφείου Αντιπροσωπείας της ΑΙρΜα 
Τράπεζας Πίστεως ΑΕ στα Σκόπια της Πρώην Γιουγκο- 
σλαβικής Δημοκρατίας της Μακεδονίας. 

(Συνδρίαση 7/7.8.1998, θέμα 46). 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) το από 24.12.1997 (ΑΠ 18350) έγγραφο της ΑΙ ρίΐ3 Τρά- 
πεζας Πίστεως ΑΕ, 

β) το άρθρο 12 παράγρ. 1, του Ν. 2076/92 περί εγκατά¬ 
στασης Ελληνικών Πιστωτικών Ιδρυμάτων σε τρίτες χώρες, 
γ) την από 27.4.1998 (ΑΠ 19510) σχετική εισήγηση της Δι¬ 
εύθυνσης της Γενικής Επιθεώρησης Τραπεζών της Τραπέ- 
ζηςτης Ελλάδος, αποφάσισε: 

Να εγκρίνει την ίδρυση από την ΑΙρΙια Τράπεζα Πίστεως 
ΑΕ, Γραφείου Αντιπροσωπείας στα Σκόπια της Πρώην 
Γιουγκοσλαβικής Δημοκρατίας της Μακεδονίας με τους α¬ 
κόλουθους όρους και προϋποθέσεις: 

α) Το Γραφείο Αντιπροσωπείας δεν επιτρέπεται να ασκεί 
Τραπεζικές εργασίες οποιοσδήποτε μορφής. 

β) Η ΑΙρΙπε Τράπεζα Πίστεως ΑΕ θα κοινοποιήσει στην 
Τράπεζα της Ελλάδος την έγκριση των εποπτικών αρχών 


της Πρώην Γιουγκοσλαβικής Δημοκρατίας της Μακεδο¬ 
νίας για τη λειτουργία του Γ ραφείου Αντιπροσωπείας. 

γ) Μέσα σε δεκαπέντε (15) ημέρες από την έναρξη λει¬ 
τουργίας του ανωτέρω Γ ραφείου, η Τράπεζα θα την αναγ¬ 
γείλει στην Τράπεζα της Ελλάδος (Δ/νση Νομισματικής Πο¬ 
λιτικής και Τραπεζικών Εργασιών) προσδιορίζοντας την α¬ 
κριβή ταχυδρομική διεύθυνση του τόπου εγκατάστασής 
του καθώς και την ταυτότητα των προσώπων που θα είναι 
υπεύθυνα για τη λειτουργία του. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γ ραμματέας 

Ακριβές αντίγραφο 

Αθήνα, 9 Σεπτεμβρίου 1998 

Ο Γ ραμματέας 
Σ. ΠΑΠΑΔΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο Π.Δ. 258/1998 «Κατανομή οργανικών Θέσεων Προέ¬ 
δρων Πρωτοδικίων των Πολιτικών και Ποινικών Δικαστη¬ 
ρίων» που δημοσιεύθηκε στο ΦΕΚ 190/Α712.8.1998 γίνο¬ 
νται κοι παρακάτω διορθώσεις: 

1. Στις παραγράφους 2 και 3 του Προϊμίου αντί των ε¬ 
σφαλμένων Ν. 2081/1922 και 26/1996 τίθενται τα ορθά Ν. 
2081/1992 και 26/1998 αντίστοιχα. 

2. Στις παραγράφους 3,4,5,8,9,10 και 11 του άρθρου 1 
προστίθεται, μετά την πρόταση οριζομένουτου συνολικού 
αριθμού, και η φράση «αυτών». 

3. Ομοίως στην παράγραφο 9 του άρθρου 1 αντί του ε¬ 
σφαλμένου σε πέντε (5), στο ορθό, σε δεκαπέντε (15). 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


I_________ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αιπού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σης άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















